ThinkPad

+ História laptopov ThinkPad240x240bodAkciaRokSvetovéprvenstvoSpustenie výroby1992CD-ROM1994 ánoKlávesnica "motýľ" ( "butterfly")1995DVD-ROM1997 ánoThinkLight1998 ánoMini notebook1999 áno10-miliónty notebook2000Výdrž batérie až 11 hodín2003 áno20-miliónty notebook2003Active Protection System2003 ánoSnímač odtlačkov prstov2004 ánoPredaj firme Lenovo2004Najtenší, najľahší a najbezpečnejší tabletThinkPad X41 Tablet2005 áno

náhľad|Lenovo ThinkPad X1
náhľad|IBM Thinkpad R51
náhľad|Čiastočne otvorený IBM ThinkPad 701C so skladacou klávesnicou

ThinkPad je značka laptopov a notebookov pôvodne vyvinutá, vyrábaná a predávaná firmou IBM.

V súčasnosti ich vyrába čínska firma Lenovo, ktorá kúpila divíziu firmy IBM na výrobu PC a notebookov. Podpis zmluvy o predaji bol uskutočnený 7. decembra 2004.

 Modelové rady 
Rady, ktoré sú stále vo výrobe
 Séria E / Edge, je CULV notebook pre domácnosti a malé firmy.
 Rad L, je cenovo dostupný pre malé firmy.
 Séria S, sú ultrabooky pre firmy.
 Rad T, je prispôsobený pre náročných užívateľov a veľké firmy, s dôrazom na odolnosť.
 Rad W, je prispôsobený pre veľmi náročných užívateľov s dôrazom na výkon a na odolnosť.
 Séria X, je navrhnutá na mobilitu a výdrž akumulátora.
 Rad X1, X1 Carbon 
 X notebooky sa ďalej delia na X notebook a X tablet
 ThinkPad Yoga
 ThinkPad Twist
 ThinkPad Helix

Rady, ktoré sa už nevyrábajú
 Rad A
 Séria G
 Rad R, je navrhnutý pre malé a stredné firmy.
 Rad SL, sú lowend notebooky určené pre majiteľov malých firiem s obmedzeným rozpočtom, ktorí hľadajú notebook ako pre multimediálnu zábavu, tak aj pre funkčnosť a podnikanie.
 Rad Z, je podobný radu T, len využíva širokouhlý display (s tým spojené lepšie riešenie napr. reproduktory a pod. - viac miesta v počítači).
 Lenovo 3000, nie je ThinkPad, ale Lenovo "house brand".
 ThinkPad 130, japonská verzia i1300.
 ThinkPad 2xx, klasické 10 "-sub-notebook modely.
 ThinkPad 3xx, klasické mid-range modely.
 ThinkPad 5xx, klasické ultraportable modely.
 ThinkPad 6xx, klasické Slimline modely.
 ThinkPad 7xx, klasické high-end modely.
 ThinkPad 8xx, klasické PowerPC modely.
 ThinkPad i series, klasické modely vyrobené firmou Acer na základe licencie od spoločnosti IBM.
 ThinkPad TransNote, klasický model.
 PC110, klasický Palm-Top model.

 História a súčasnosť 
Vonkajším poznávacím znakom týchto notebookov bol zvyčajne konzervatívny čierny hranatý dizajn, ktorý sa od predaja divízie začína pomaly meniť. Tieto zmeny sú zrejme dané technologickým pokrokom a tiež rozdielnu filozofiou spoločnosti Lenovo. Za zmeny možno považovať nasledovné:
 Opätovná zmena spracovania kĺbu (pre zvýšenie odolnosti voči nárazom)
 Zmena materiálov (Lenovo teraz uprednostňuje materiál kovového vzhľadu a vlastností - tzv. "kovové veko")
 Zmena farieb a loga (spoločnosť Lenovo trošku upravila dizajn ThinkPadov, jemné zmeny farieb veka a pod.)

Aj napriek týmto zmenám si ale notebooky radov ThinkPad stále ponechávajú svoje základné vlastnosti, ako je výkon a stabilita. Tieto prvky sú dané pokrokovou ochranou jednotlivých komponentov (napr. aktívna ochrana disku a pod.).

 Výbava 
Výbava pri rade ThinkPad býva nadštandardná, oproti iným výrobcom, avšak líši sa pri jednotlivých radoch a modeloch.

 Active Protection System 
Aktívna ochrana disku - Active Protection System, pracuje na systéme odstavenia čítacích hláv hard disku, či jeho uspania, na základe dát získaných zo vstavaného akcelerometra (G-snímač). V ponuke originálneho software je výber z troch úrovní nastavenia citlivosti - Low, Medium a High, ďalej potom možnosť ignorovania stálych otrasov, napríklad pri jazde vlakom či autom, nastavenie pre verziu Tablet, pri použití stylusu, a možnosť suspendovania hard disku manuálne, či po uplynutí nastaveného času. Ako zaujímavosť je potrebné ešte spomenúť, že je tu možnosť sledovania blokácie hard disku v reálnom čase priamo v ovládacom programe, či na ikone v oznamovacej oblasti.

Predchodcom tohto systému u starších modelov bol skutočný mini airbag, ktorý chránil disk pri páde počítača atď.

Ďalej je potrebné ešte spomenúť, že hard disk je štandardne uložený v gumových puzdrách, na oboch stranách disku.

 Ochrana proti poliatiu klávesnice 
Funguje pri státí notebooku vo vodorovnej polohe tak, že keď dôjde k poliatiu klávesnice kvapalinou, je zvedená odvodnými kanálikmi z klávesnice, z ktorých putuje otvormi v šasi pod notebook. V návode sa uvádza kapacita až jeden deciliter pri jednom postriekaní.

 Roll Cage 
Šasi je vyrobené zo zliatiny horčíka, ktorá je situovaná vo vnútri prístroja, a to aj pod displejom, pričom okolité plasty majú iba krycí a dizajnový efekt. Obe časti sú potom spojené kovovými pántami.

 UltraBay 
UltraBay slot umožňuje pripojenie viacerých komponentov, teda štandardnú DVD mechaniku možno nahradiť druhým hard diskom, prídavnou batériou, ale aj druhou grafickou kartou. Pre odpojenie zariadenia je dodávaný originálny softvér EasyEject.

 UltraConnect 
Je súbor antén okolo displeja, umožňujúci bezdrôtové pripojenie k sieťam Wi-Fi v štandarde a, b, gn, k sieťam WiMAX, a k bezdrôtovému USB WUSB

 ThinkLight 
Umožňuje prisvetlenie klávesnice diódou umiestnenou nad displejom, u novších modelov ide o podsvietenie klávesnice.

 Kurzor 
Na ovládanie pohybu myši slúži štandardný touchpad, ale aj trackpoint, ide o mini joystick umiestnený medzi klávesmi G, H a B, v súčinnosti s tromi tlačidlami.

 Fingerprint 
Spolu s originálnym Biometric Software slúži čítačka odtlačkov prstov na prihlasovanie do systému, či pre rôzne webové aplikácie.

 DisplayPort 
Je alternatívou HDMI, pričom prenos nestráca na kvalite i pri použití dlhšieho a menej kvalitného kábla.

 Docking Port & amp; Port Replicators 
Port umiestnený zospodu prístroja je určený na zasunutie notebooku do dokovacej stanice, či replikácie stanice. Tieto obohacujú notebook o ďalšie konektory, či jednotky CD ROM.

Pozoruhodným konštrukčným riešením, ktoré sa objavilo v modeli ThinkPad 701C (rok 1995), bola klávesnica, ktorá sa automaticky rozložila súčasne s otvorením notebooku (tzv. TrackWrite alebo butterfly keyboard).

 Externé odkazy 
 ThinkWiki
 Fórum o Lenovo na notebooky.cz

 Zdroj 

Kategória:Laptopy
Kategória:IBM